Налимов Иван Геннадьевич

Налимов Иван Геннадьевич (8 декабрь 1994 йыл, Новокузнецк, Рәсәй) — Рәсәй хоккейсыһы, ҡапҡасы. Новокузнецкиҙең «Металлург» клубы тәрбиәләнеүсеһе. Әлеге ваҡыттар Континенталь хоккей лигаһында сығыш яһаған СКА хоккей командаһы уйынсыһы. Йәштәр араһындағы 2014 йылғы донъя чемпионатының бронза миҙалын яулаусы.

 Карьера 
Иван Налимов шайбалы хоккейҙа ҡапҡасы булараҡ уйнауын тыуған Новокузнецк ҡалаһының «Металлург» спорт мәктәбендә башлай. Ул Себер федераль округы йыйылма командаларына саҡырыу ала, ә 2011 йылда 1994 йылда тыуған үҫмерҙәр араһында Рәсәй беренселегенең финал уйындарына сыҡҡан «Себер» командаһы Иванды был турнирға алып тора. 
 СКА системаһында 
Шул уҡ йылдың май айында КХЛ юниорҙар драфтында беренсе раундта дөйөм 11-се һан аҫтында Иванды СКА хоккей клубы һайлайАнтон Слепышев беренсе һан аҫтында һайлана. 17 июлдә Иван СКА менән өс йылға контракт төҙөй. 2011/2012 йылдар миҙгелендә ул Йәштәр хоккей лигаһы чемпионатында «СКА-1946» өсөн 15 сентябрҙә тәүге тапҡыр уйнай. 7 октябрҙә тәүге еңеүен яулай һәм бер гол да үткәрмәй. Шул миҙгелдә ул бөтәһе 20 уйында ҡатнаша һәм етәүһендә еңә. Киләһе миҙгелдә ул 47 осрашыуҙа 23 тапҡыр еңә һәм 4 тапҡыр ҡапҡаһын «ҡоро» ҡалдыра. Плей-оффта Иван команданың бөтә ете уйынында ла ҡатнаша, ә «СКА-1946» сирекфиналға тиклем етә. 2013 йылдың йәйендә Иван СКА төп командаһы менән күнекмәләрҙә ҡатнаша башлайСКА отправился на сбор в Швейцарию без Ковальчука. Йәштәр хоккей лигаһының 2013/2014 йылдар миҙгелендә Налимов бөтәһе 13 уйын ғына үткәрә. Шул уҡ миҙгелдә Иван СКА системаһында Юғары хоккей лигаһында сығыш яһаған «ВМФ-Карелия» өсөн дә дебютын яһай — 24 октябрҙә ул «Южный Урал» хоккей клубына ҡаршы уйында бер гол ғына үткәрә һәм еңеү яулай. Миҙгел тамамланғас Иван Милли хоккей лигаһының драфтында «Чикаго Блэкхокс» хоккей клубы менән 179-сы һан аҫтында һайланаДрафт НХЛ. «Сент-Луис» выбрал Барбашева и Летунова, «Ванкувер» – Трямкина, «Филадельфия» – Фазлеева.
 «Адмирал» һәм «Себер» 
МХЛ драфтында һайлаған «Чикаго» хоккей клубының күнекмәләр лагеренә барып ҡайтҡас, Иван Владивостоктан «Адмирал» менән ике йылға контракт төҙөй«Адмирал» подтвердил переход Налимова. 2014 йылдың 8 сентябрендә ул Континенталь хоккей лигаһында тәүге уйынын үткәрә. 17 сентябрҙә «Барыҫ» командаһына ҡаршы уйында ул лигала тәүге еңеүен яулай«Адмирал» – «Барыс». Налимов одержал первую победу в КХЛ. Иван КХЛ даими миҙгеленең етенсе, туғыҙынсы һәм ун бишенсе аҙналарында иң яҡшы йәш уйынсы тип танылаКХЛ. Пепперле, Порселанд, Мозес и Налимов — лучшие игроки седьмой неделиКХЛ. Гарнетт, Херсли и Коварж признаны лучшими игроками недели. Шулай уҡ ул октябрҙә иң яҡшы йәш уйынсы тип танылаКХЛ. Касутин, Чудинов и Панарин — лучшие игроки октября. 2014/2015 йылдар миҙгелендә Иван 30 уйында 10 тапҡыр еңә һәм 3 тапҡыр ҡапҡаларын «ҡоро» ҡалдыра. 

2015/2016 йылдар миҙгелендә алтынсы аҙнала ул өс уйында ла ҡапҡаһын «ҡоро» ҡалдыра һәм шуға аҙнаның иң яҡшы ҡапҡасыһы тип билдәләнәНалимов, Робинсон и Эллисон – лучшие игроки прошлой недели КХЛ. Даими чемпионатта 39 осрашыуҙа ул 20 уйында еңеү яулай. Гагарин кубогы өсөн конференциялар сирекфиналында Иван өс уйында ҡатнаша, ә «Адмирал» артабан үтә алмай. 2016 йылдың 12 мартында Иван Владивосток командаһы менән ике йылға контракт төҙөйНалимов продлил контракт с «Адмиралом» на 2 года. 2016/2017 йылдар миҙгелендә Иван 25 декабрҙә Новосибирскиҙан «Себер» хоккей клубына күсә«Сибирь» подтвердила переход Налимова. 28 декабрҙә яңы клубы өсөн тәүге уйында «ҡоро» еңеү яулай. Бөтәһе «Себер» өсөн биш осрашыу үткәрә, башҡа еңеү яулай алмай, ә команда плей-оффҡа эләкмәй. 2017/2018 йылдар миҙгелендә Иван кире Владивостокка ҡайта һәм 17 уйында алты тапҡыр еңеп өлгөрә.
 «Салауат Юлаев» 
2017 йылдың 21 декабрендә Иван Налимов тағы дүрт уйынсы менән бергә «Адмирал» менән килешеп контракттарҙы өҙәләрТкачев, Налимов, Бартулис, Саюстов и Макаренко расторгли контракты с «Адмиралом». 26 декабрҙә «Салауат Юлаев» хоккей клубы Иван Налимов менән 2018/2019 йылдар миҙгеленең аҙағына тиклем килешеү төҙөй«Салават Юлаев» подписал контракт с Налимовым до конца сезона-2018/19. Шулай уҡ Иван менән Владивостоктан Өфө клубына Владимир Ткачев, Дмитрий Саюстов һәм Оскарс Бартулис күсә. Бар даими миҙгелдә Иван кире ҡағылған шайбалар проценты буйынса лигала өсөнсө урында була. «Салауат Юлаев» 2010 йылдан тәүгегә уҙ дивизионын еңә, ә Гагарин кубогында конференциялар ярымфиналына етә. Иван плей-оффта өс уйында ғына ҡатнаша, ә миҙгел тамамланғас ул клуб менән килешеүҙе өҙәИван Налимов покидает ХК «Салават Юлаев».
 Башҡа клубтар (2018–ә.в.) 

2018 йылдың 4 авгусында Налимов Ҡытайҙан «Куньлунь Ред Стар» менән пробалы контракт төҙөйИван Налимов пройдет просмотр в "Куньлуне". 6 августа Иван был клуб менән тулы хоҡуҡлы бер йылға килешеү төҙөйВратарь Налимов официально стал игроком "Куньлуня". Был клуб өсөн 4 уйындан һуң 2 ноябрҙә контракт Ҡытай командаһы инициативаһы буйынса өҙөлә"Куньлунь" Налимов менән контракты өҙә. 26 ноябрҙә Иван Омскиҙан «Авангард» хоккей клубы менән пробалы контракт төҙөйИван Налимов заключил пробный контракт с «Авангардом», ә 13 декабрҙә тулыһынса был клуб составын тулыландыра"Авангард" заключил контракт с Налимовым. Ҡапҡасы был миҙгелдә «Авангард» өсөн бөтәһе 16 уйын уҙғара, ә команда даими миҙгелде конференцияла дүртенсе урында тамамлай. Гагарин кубогы өсөн плей-оффта «Аҡ Барс» (4-0 серияла иҫәп), «Барыҫ» (4-1), «Салауат Юлаев» (4-2) командаларын «Авангард» ота һәм финалда ЦСКА хоккей клубына еңелә, КХЛ чемпионатында икенсе тапҡыр көмөш миҙалдарҙы яулай. 1 майҙа клуб Иванға квалификацион тәҡдим яһай«Авангард» сделал квалификационное предложение Налимову, тик хоккейсы ҡабул итмәй. 

2019 йылдың 13 июлендә «Авангард» Налимовҡа хоҡуҡтарҙы «Сочи» хоккей клубына бирәАвангард Налимовты алмаштыра, шул уҡ көндә «Сочи» Иван Налимовты Санкт-Петербургтан СКА хоккей клубына ебәрәИван Налимов – СКА-ла.

 Рәсәй йыйылма командаһында 
Тәүге тапҡыр Иван Рәсәй йыйылма командаһы өсөн Мәскәү өлкәһе губернаторы кубогында уйнай. 2011 йылдың 1 авгусында Глинка мемориалына Рәсәй юниорҙар йыйылма командаһының иғлан ителгән киңәйтелгән составында Налимов булаОбъявлен расширенный состав юниорской сборной России на Мемориал Ивана Глинки. Әммә Иван шунда ҡатнашмай. 2011 йылдың авгусында Латвияла үткән Сергей Жолток мемориалында Рәсәй юниорҙар йыйылма командаһы составында ике уйын үткәрә. 

2011/2012 йылдар миҙгелендә ул ике халыҡ-ара турнирға барып ҡайта. Ә 2012 йылдың апрель айында юниорҙар араһында донъя чемпионатында Иван Налимов бер уйын уҙғараСтал известен окончательный состав юниорской сборной России на ЧМ-2012. 2013 йылда Иван Рәсәй йәштәр йыйылма командаһы составында Канада хоккей лигаһының йыйылма командаларына ҡаршы суперсерияла ҡатнашаСтал известен расширенный состав молодежной сборной России на Subway Super Series. Ә аҙаҡтан ул йәштәр араһында донъя чемпионатына ла эләгәОбъявлен расширенный состав молодежной сборной России на МЧМ-2014. Шунда ул ике уйында ҡатнаша һәм бронза миҙалдарҙы яулай. 

2016 йылдағы Рәсәйҙә үтәсәк донъя чемпионатына әҙерлек барышында Иван Налимов Еврочеллендж ваҡытында Норвегияға ҡаршы уйында ҡапҡала тора һәм еңәРоссия – Норвегия. Налимов займет место в воротах, Локтионов сыграет в тройке с Картаевым и Карповым. Әммә Иван башҡа уйнамай һәм донъя чемпионатына тиклем үк составтан төшөп ҡала.
 Статистика 

''Һуңғы яңыртыу: 18 июль 2019
 Клубта карьераһы 
 Даими миҙгел Плей-офф Миҙгел Команда Лига У Е О Мин ҮШ «0» ЫК %КҠШ У Е О Мин ҮШ «0» ЫК %КҠШ 2011/12 СКА-1946 ЙХЛ 20 7 6 966 36 1 2.24 92.0 0  0 0 0 0 0 — — 2012/13 СКА-1946 ЙХЛ 47 23 11 2771 98 4 2.12 93.1 7 3 4 388 21 0 3.25 89.1 2013/14 СКА-1946 ЙХЛ 12 5 7 633 30 0 2.84 89.4 1 0 0 12 2 0 10.06 60.0 2013/14 ВМФ-Карелия ЮХЛ 1 1 0 60 1 0 1.00 96.6 — — — — — — — — 2014/15 Адмирал КХЛ 30 10 10 1478 68 3 2.76 90.0 — — — — — — — — 2015/16 Адмирал КХЛ 39 20 13 2189 95 4 2.60 90.8 3 0 3 174 10 0 3.44 89.1 2016/17 Адмирал КХЛ 13 4 4 563 27 0 2.87 90.2 Команданан китә 2016/17 Себер КХЛ 5 1 3 275 15 1 3.27 88.5 — — — — — — — — 2017/18 Адмирал КХЛ 17 6 10 1000 33 2 1.98 94.2 Команданан китә 2017/18 Салауат Юлаев КХЛ 6 4 0 370 16 0 2.59 92.7 3 1 2 111 9 0 4.83 83.6  2018/19 Куньлунь Ред Стар КХЛ 4 1 3 232 11 0 2.83 91.7 Команданан китә 2018/19 Авангард КХЛ 14 5 5 757 27 2 2.14 91.7 2 0 0 51 1 01.1795.7 2019/20 СКА КХЛ               Бөтәһе ЙХЛ-да 79 35 24 2151 164 5 2.25 92.4 8 3 4 197 23 0 3.45 88.3 Бөтәһе КХЛ-да 128 51 48 6868 292 12 2.55 91.3 8 1 5 337 20 0 3.55 88.2

 Халыҡ-ара карьераһы 
 Йыл Команда Турнир Урын  У Е О Мин ҮШ «0» КН %КҠШ  2012 Рәсәй U18 ЮДЧ 5 1 1 0 60 1 0 1.00 95.6 2014 Рәсәй U20 ЙДЧ  2 0 1 90 4 0 2.65 89.74 Бөтәһе 3 1 1 150 5 0 1.82 92.7

 Ҡаҙаныштар 
 Йәштәр араһында донъя чемпионатының бронза миҙалсыһы — 2014.
 КХЛ чемпионатының көмөш миҙалсыһы – 2018/19.

 Иҫкәрмәләр 

 Һылтанмалар 

 Ҡапҡасының профиле ЙХЛ рәсми сайтында
 Ҡапҡасының профиле Sports.ru сайтында


Категория:Салауат Юлаев командаһының уйынсылары
Категория:КХЛ хоккейсылары
Категория:ЮХЛ уйынсылары
Категория:Хоккей буйынса Рәсәй йыйылма командаһының уйынсылары
Категория:«СКА-1946» хоккейсылары
Категория:ЙХЛ хоккейсылары
Категория:«СКА-Нева» хоккей клубының уйынсылары
Категория:«Адмирал» хоккей клубының уйынсылары
Категория:СКА хоккей клубы уйынсылары
Категория:«Авангард» хоккей клубының уйынсылары
Категория:«Себер» хоккейсылары
Категория:Хоккей ҡапҡасылары
Категория:Рәсәй хоккей ҡапҡасылары
Категория:Рәсәй хоккейсылары
Категория:«Куньлунь Ред Стар» хокейсылары